Solrød Kommunes klima
Kommunen har en kyststrækning mod Køge Bugt, hvilket dæmper temperaturudsvingene i den østlige del. Den flade topografi giver højere dagtemperaturer lidt væk fra kysten. Længst mod vest stiger terrænet med flere skyer til følge. Den østvendte beliggenhed kan give varme om sommeren og kulde om vinteren, selv om Køge Bugt afdæmper dette en del.
I januar måned er kommunen landets koldeste, og det kolde klima fortsætter i februar og marts, hvor kommunen er blandt de ti koldeste. På årsbasis ligger kommunen dog kun en smule under landsgennemsnittet.
Der falder ikke så meget nedbør, men der er flest byger lidt væk fra kysten, og højdedragene længst mod vest danner også skyer og nedbør. For året som helhed ligger kommunen en del under landsgennemsnittet. Det tørre klima sætter ikke helt spor i soltimerne, der kun ligger en smule over landsgennemsnittet. I november og december er kommunen blandt de ti solfattigste, med en del tåge og lave skyer.
Læs mere om natur og landskab i Solrød Kommune
Læs videre om 
Læs også om
Se alle artikler om Klima